钦定古今图书集成/明伦汇编/氏族典/第153卷 > 袁葵
## 钦定古今图书集成/明伦汇编/氏族典/第153卷 > 袁葵

按《畿辅通志》：“葵字向一，东明人。崇祯辛未成进士，授
山西夏县令。廉不受一钱，而剔梳不遗馀力，政行而
民化之。流贼薄郊关，设制发伏，斩其谍，贼宵遁。调洪
洞役来迎夏人，匿舆马于学舍，与格斗，拥署不得行。
会上官遣郡倅来慰奖，民始送之行，治洪洞如治夏。
未几，以母忧将归，洪人留之如夏人，至有抱葵荒年”
所收养弃儿百数，一一乞姓袁，且乞名去。服除，补山
东焘光令，请终养归，卒。